આયોજનના સંસ્થાપક મિલિંદ સોમણ અને માન કૌરના ૭૯ વર્ષીય પુત્ર ગુરદેવસિંહની હાજરીમાં મીડિયા સાથેની ચર્ચામાં માન કૌરે પંજાબી ભાષામાં જ્યારે પોતાની વાત રજૂ કરી ત્યારે આખો હોલ તાળીઓના ગડગડાટથી ગૂંજી ઊઠ્યો હતો. આ ઉંમરમાં પણ તેમના અવાજમાં એ જ જૂનું જોશ અને ઉત્સાહ હતાં અને તેઓની ઝડપ યુવાઓને પણ માત આપનારી હતી. માન કૌરે કહ્યું, ”જ્યારે પણ હું દોડું છું ત્યારે સમગ્ર માહોલ અને લોકો મારી સાથે આવી જાય છે, જેનાથી મને એક નવો ઉત્સાહ મળી રહે છે. દોડતી વખતે મને ક્યારેય ઘૂંટણમાં દર્દનો અનુભવ થતો નથી.”